CELEX: C2004/251/38
Language: da
Date: 2004-10-09 00:00:00
Title: Sag T-257/04: Sag anlagt den 28. juni 2004 af Republikken Polen mod Kommissionen for De Europæiske Fællesskaber

9.10.2004   
            
            
               DA
            
            
               Den Europæiske Unions Tidende
            
            
               C 251/20
            
         Sag anlagt den 28. juni 2004 af Republikken Polen mod Kommissionen for De Europæiske Fællesskaber
   (Sag T-257/04)
   (2004/C 251/38)
   Processprog: polsk
   Ved De Europæiske Fællesskabers Ret i Første Instans er der den 28. juni 2004 anlagt sag mod Kommissionen for De Europæiske Fællesskaber af Republikken Polen ved Jarosław Pietras, som befuldmægtiget.
   Sagsøgeren har nedlagt følgende påstande:
   
               —
            
            
               Artikel 3 og artikel 4, stk. 3 og 5, ottende led, i Kommissionens forordning (EF) nr. 1972/2003 af 10. november 2003 om overgangsforanstaltninger for samhandelen med landbrugsprodukter som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (EFT L 293, s. 3), som ændret ved Kommissionens forordning (EF) nr. 230/2004 af 10. februar 2004 (EFT L 39, s. 13) og Kommissionens forordning (EF) nr. 735/2004 af 20. april 2004 (EFT L 114, s. 13), annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har gjort følgende anbringender gældende vedrørende artikel 3 i forordning nr. 1972/2003:
   
               —
            
            
               Tilsidesættelse af princippet om de frie varebevægelser ved indførelse af en erga omnes importafgift, der overstiger de toldsatser, der var gældende i perioden før Polens tiltrædelse af Den Europæiske Union.
            
         
               —
            
            
               Kommissionens manglende kompetence samt tilsidesættelse af artikel 22 og artikel 41, stk. 1, og 5. del i bilag IV til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (1), ved vedtagelse af foranstaltninger, hvorved de i denne akt fastlagte betingelser for anvendelse af bestemmelserne vedrørende toldunionen på Republikken Polen ændres.
            
         
               —
            
            
               Tilsidesættelse af princippet om forbud mod forskelsbehandling på grundlag af nationalitet ved vedtagelse af foranstaltninger, der fastsætter en anden behandling for retssubjekter fra Polen end fra Fællesskabet med 15 stater, der befinder sig i sammenlignelige situationer.
            
         
               —
            
            
               Tilsidesættelse af væsentlige formkrav ved en utilstrækkelig begrundelse af de vedtagne foranstaltninger.
            
         
               —
            
            
               Tilsidesættelse af princippet om beskyttelse af den berettigede forventning ved indførelse af en ordning, der er i strid med de betingelser, der er fastsat i ovennævnte tiltrædelsesakt, for produkter, der den 1. maj 2004 var midlertidigt oplagret eller underlagt en toldprocedure eller som var under transitforsendelse i det udvidede Fællesskab, og navnlig ved indførelse af importafgifter til en sats, der overstiger den sats, der var gældende på tidspunktet for Polens tiltrædelse af Den Europæiske Union.
            
         Hvad angår artikel 4, stk. 3, i forordning nr. 1972/2003 har sagsøgeren påberåbt sig, at Kommissionen savnede kompetence, samt en tilsidesættelse af artikel 41, stk. 1, i ovennævnte tiltrædelsesakt, en tilsidesættelse af proportionalitetsprincippet og en tilsidesættelse af forbuddet mod forskelsbehandling på grundlag af nationalitet, for så vidt som satsen for den i den anfægtede bestemmelse fastsatte afgift overskrider forskellen mellem importafgiften i Fællesskabet og den polske toldsats den 30. april 2004.
   Hvad angår artikel 4, stk. 5, ottende led, i forordning nr. 1972/2003 har sagsøgeren påberåbt sig Kommissionens manglende kompetence samt tilsidesættelse af artikel 41, stk. 1, i ovennævnte tiltrædelsesakt og en tilsidesættelse af proportionalitetsprincippet, for så vidt som den anfægtede bestemmelse omfatter produkter, for hvilke den polske importafgift den 30. april 2004 var højere eller lig med importafgiften i Fællesskabet, og produkter, for hvilke der den 1. maj 2004 ikke var konstateret overskudslagre på landsplan.
   Hvad angår alle de anfægtede bestemmelser i forordning nr. 1972/2003 har sagsøgeren påberåbt sig, at Kommissionen har misbrugt sine beføjelser ved at vedtage foranstaltninger, hvis reelle formål ikke er at lette gennemførelsen i Polen af bestemmelserne om den fælles landbrugspolitik, men at beskytte Fællesskabet med 15 stater mod konkurrence fra polske landbrugsprodukter.
   
      (1)  EUT L 236 af 23.9.2003, s. 33.